
Ütemezett fejlődés 


focI-vb-k és a technika 


Az 1954-es, Svájcban megrendezett futball-vb volt az első, amelyet a 
televízió közvetített. Ma már nehéz elképzelni, milyen szenzációt, milyen 
élményt jelenthetett a rajongóknak, hogy nemcsak az újságban olvashat- 
ták, nemcsak a rádióban hallhatták, hanem a képernyőn, mozgás közben 
is láthatták az izgalmas eseményeket. Az 1954-es bajnokságot Német- 
ország nyerte meg, és a második helyezett Magyarország volt. 


A foci-vb első színes közvetítésére 
annak ellenére elég sokat kellett 
várni, hogy az Egyesült Államokban 
az NTSC normát már 1953-ban 
elfogadták, tehát gyakorlatilag már 
az első fekete-fehér közvetítés idején 
működőképes volt. Egy világkupá- 
hoz azonban nem elég, ha csak egy 
országban fogható színes adás. Meg 
kellett várni, míg 1967-ben Európá- 
ban is elfogadták a PAL szabványt, 
majd azt, hogy a világ különböző 
országaiban lévő tévéstúdiók, végül 
pedig a felhasználók meghatározott 
százaléka is átálljon az új technoló- 
giára. Franciaországban 1967-ben 
indult a SECAM színes adás, amit 
a Szovjetunió és a Varsói Szerződés 
tagállamai is átvettek —- köztük 
hazánk is. Magyarországon egyébként 
1969-ben került sor az első színes 
sugárzásra. 

E történelmi adatok ismeretében 
érthető, hogy miért telt el 20 év, míg 
végre 1974-ben a Németországban 
megrendezett vb-t már színesben 
foghatták mindazok, akinek volt annyi 
pénzük, hogy egy megfelelő vevőké- 
szüléket vegyenek maguknak. 


A közvetítés hatása? 

Az feltehetően soha nem fog már 
kiderülni, hogy a németeket a hazai 
pálya , doppingolta", vagy az, hogy a 
közvetítések , színvonala" magasabb 
szintre lépett: ismét megnyerték a 


kupát. Abban az évben Hollandia lett 
a második. 22 esztendővel 1974 után 
a focitörténet két dologban biztosan 
ismétli magát: újra Németországban 
lesz a foci-vb, és a technika megint 
magasabb fokozatba kapcsol: ez lesz 
az első olyan világkupa, amelyet HD 
formátumban közvetítenek. Azt csak 
néhány hónap múlva tudjuk meg, 
hogy a németek győzelme is megis- 
métlődik-e. 

Ugyan az idei technikai váltás 
látszólag hasonlóképpen magasabb 
szintre emeli a közvetítések élmé- 
nyét, mégis jelentős különbségek 
vannak az akkori és a mostani átállás 
nehézségei között. Annak idején, 

a színes NISC és PAL szabvány 
bevezetésénél a legfontosabb 
szempont a kompatibilitás megtar- 
tása volt. Akkoriban egy televízió ára 
vetekedett egy autóéval, és az árak 
egyáltalán nem estek olyan gyorsan, 
mint napjainkban, ezért az emberek 
10-15 évre vásároltak maguknak egy 
vevőkészüléket. Joggal várták el a 
fekete-fehér tévék tulajdonosai, hogy 
a színes adás indulásával ne kelljen 
megint lecserélniük szerzeményüket. 
A kompatibilitást szerencsére meg 
lehetett oldani, de ennek több olyan 
feltétele volt, amely évtizedekre meg- 
akadályozta azt, hogy kiküszöböljék a 
fekete-fehér adás kezdeténél meglévő 
technikai korlátokat: az új szabvány 
képfrekvenciájának, a képpontok 

számának, a váltott soros letapogatás- 
nak és az oldalarányoknak meg kellett 
egyezniük a korábbi normákkal. 


Még több képpont, még szebb kép 
A HDTV végre továbbjutást tesz lehető- 
vé mindezeken a korlátokon. Képfor- 
mátuma 16:9, 720 soros változatát 
progresszív letapogatással sugározzák, 
képfrekvenciája bizonyos határok 
között megváltoztatható, és felbontá- 
sa, vagyis képpontjainak száma a ma 
megszokottnak számítónál lényegesen 
magasabb. Míg a jelenlegi PAL norma 
120x5/6-414 720 képpontból áll, 
addig a 720 soros HDTV 1280x720—921 
600, az 1080 soros felbontású változat 
pedig 1920x1080 azaz összesen 2 073 
600 pixelt jelenít meg. 

Napjainkban az áttérést nagy- 
mértékben megkönnyíti a digitális 


technika széles körű elterjedtsége. 

A gyártók ma már viszonylag olcsón 
tudnak olyan videojel-feldolgozó 
áramkört készíteni, amely a hagyo- 
mányos műsort átalakítja a HD Ready 
készülékek nagyobb felbontására. 

A megjelenítők ára arányában sokkal 
alacsonyabb, mint akár az ötvenes, 
akár a hetvenes években volt. 


Komplett csere 

Azt viszont nem szabad elfelejteni, 
hogy ma már nemcsak a televízió 
cseréjéről kell gondoskodni. A HDTV- 
vételhez — egyelőre még — szükség 
van egy külön beltéri egységre 
(set-top box) is. És ha már van adás, 
akkor fel is szeretnénk venni azt: kell 
tehát egy HD-videofelvevő is. Családi 
felvételeinket eddig hagyományos fel- 
bontásban rögzítettük, az új tévéhez 

dukálna hát egy HD-kamera is. És 
persze az évek során összegyűjtöge- 
tett DVD-filmjeinket is lecserélhetjük 
a Blu-ray vagy HD-DVD lemezekre. 
Abban viszont, hogy melyik korongot 
kezdjük gyűjteni a két konkurens for- 
mátum közül, ma még senki nem tud 
tanácsot adni: ha biztosra akarunk 
menni, akkor vásároljuk meg mind 

a kettőt — vagy várjunk vele. 

Ja, és ne felejtsük ki a sorból a 
PC-t sem: a HD-jel feldolgozására és 
megjelenítésére a minimális konfigu- 
ráció egy 2,4 gigahertzes Pentium 4 
processzor, 1 gigabájt memóriával, 
HD-kompatibilis videokártyával. 
Vagyis ha az évek során összegyűjtött 
minden berendezésünket HD-felbon- 
tásúra akarjuk cserélni, az bizony 
még mindig komoly érvágást jelent a 
családi kasszának. 

Nem csoda tehát, hogy olyan 
nehezen terjed a HDTV. Európában 
ez a fogalom csak 2004. január 1-je 
után, az EURO1080 HD-adásának 
beindulásával és az első európai HD 
Ready készülékek színre lépésével 
jelent meg a köztudatban, pedig 
maga a nagy felbontású televíziózás 
nem mondható újnak. A japánok az 
1980-as évek elején dolgozták ki 
az első analóg HD szabványt, és az 
évtized végére a szigetországban már 
több adó sugárzott folyamatosan nagy 
felbontású adást. 


Ki fizesse a cechet? 

Az USA óvatosabb volt: az új szabvány 
bevezetésével megvárta a digitális 
technológiák elterjedését. Az Egyesült 
Államokban 1996-ban kezdték meg 
az áttérést a digitális televíziózásra, 
előírva, hogy 2006-ig minden földi 
műsorszórónak át kell állnia vagy 
valamelyik HD, vagy a hagyományos 
felbontásnak megfelelő SD (stan- 
dard definition — normál felbontású) 
képnormára. A tíz év letelt, de idén 

az Egyesült Államok kormánya az 
átállást elodázta 2007 elejére, ugyan- 
is a rengeteg megmaradt analóg 
televízióhoz szükséges több millió 
beltéri egység finanszírozását senki 
nem vállalta fel. A jelentős mennyisé- 
gű vevőkészülék annak ellenére nem 
cserélődött le, hogy a gyártókat az 
elmúlt években törvényileg kötelezték 
arra, hogy 82 centiméteres képátló 
felett kizárólag HD-vételre alkalmas 
készülékeket forgalmazhassanak. 


Marad az élő adás 

Visszatérve a műsorok felvételének 
lehetőségére: nem vagyunk az 
összeesküvés-elméletek megszállott 
hívei, de az felettébb érdekes, hogy 
bár a HD-adás felvételére alkalmas 
HD-DVD és Blu-ray szabványokat 


sa 

évek óta véglegesítették, sőt a leját- 
szók forgalomban is lesznek már a 
világbajnokság ideje alatt, a felvevők 
forgalmazását a cégek mintha szán- 
dékosan tolták volna ki 2007-re, hogy 
még véletlenül se vehesse fel senki 
a világkupa közvetítéseit. Lehet, hogy 
az ötlet kissé paranoid, az viszont 
tény, hogy a színes műsorok rögzí- 
tésére alkalmas Betamax videókat 
1975-ben, a VHS-t 1976-ban, vagyis 
közvetlenül az 1974-es világbajnok- 
ság után hozták forgalomba! 

Egy dolog mindenképpen biztos: mi, 
magyarok 2006-ban be kell hogy érjük 
a hagyományos felbontású színes 
közvetítéssel. Bár tőlünk nyugatra az 
EU számos országában fizetős szolgál- 
tatás keretében már HD-ben foghatók 
a meccsek, hazánkban, úgy tűnik, erre 
több szempontból nem érett még meg 
a helyzet. Az első komoly hiányossá- 
gunk a HD-adás vételére alkalmas 
készülékek relatív alacsony elterjedt- 
sége. Bár a boltokban kapható széles 
képernyős LCD-televíziók ma már 
kivétel nélkül HD Ready minősítésűek, 
ezeknek az aránya a háztartásokban 
található készülékeken belül még az 
egy százalékot sem éri el. 

Ennél nagyobb gond, hogy a hazai 
digitális adás normálfelbontásban is 
csak néhány területen fogható, és 
még hír sincs arról, hogy mikor indul 
be végre az országos Sugárzás. 

Ha naivan úgy gondolnánk, 
hogy majd vásárolunk magunknak, 
mondjuk egy Premiere-előfizetést, és 
műholdról nézzük HD-ben a mecs- 
cseket, hiú ábrándokat dédelgetünk: 
bár ez technikailag megvalósítható 
lenne, Magyarországon kizárólag 
az RIL Klub jogosult a 2006-os vb 
közvetítésére, és jogai nemcsak a 
sugárzásra terjednek ki, hanem arra 
is, hogy más műsorszolgáltatók itt 
ne sugározhassanak adást. Vagyis a 

kártya forgalmazása és megvásárlása 
illegális tevékenységnek számít. 


Talán a következő? 
Voltaképpen nem is az a nagy kérdés, 
hogy idén nézhetjük-e a vb-t HD-fel- 
bontásban — hanem sokkal inkább az, 
hogy megtehetjük-e majd ezt négy 
év múlva, 2010-ben. Az optimisták 
reménykedhetnek abban, hogy az 
Antenna Hungária tavalyi privatizálása 
után felgyorsul a hazai digitális rend- 
szerek elterjedése. Ráadásul 2010-re a 
jelenlegi előrejelzések szerint világszer- 
te ugyanannyi LCD- és plazmatelevíziót 
fognak eladni darabszámra, mint kép- 
csöves készüléket, márpedig ez 
Magyarországon is jelentős elterjedtsé- 
get biztosít majd. 

Szintén bizakodásra ad okot, hogy 
a hazai műsorszórás 60 százaléka ká- 
beltévén keresztül zajlik, tehát a földi 
átállás esetleges késedelme mellett 
is van remény HDTV-vételi lehető- 
ségre. Tehát reménykedjünk, hogy 
2010-ben hazánkban is HDTV-ben 
nézhetjük majd a FIFA-meccseket! 

Távolabbra tekintve, felmerülhet 
még egy kérdés a foci és a technika 
rajongóinak fejében: vajon 20 év múl- 
va, 2026-ban lesz-e megint forradalmi 
változás a közvetítés minőségében, 
és ha igen, mi lesz az? Azt már most 
is tudjuk, hogy a HDTV 1080-as 
változata után még nagyobb felbon- 
tású szabványok várhatók, hiszen 
léteznek a röviden csak 2k-nak, illetve 
4k-nak nevezett szabványok, amelyek 
2048 soros, illetve 4096 soros képet 
nyújtanak. Ám a mi véleményünk 
szerint nem ez lesz az igazi előrelépés. 
Sokkal valószínűbb, hogy pont 20 év 
múlva először fogják három dimenzió- 
ban közvetíteni a foci-vb-t. És rá egy 
évre forgalomba hozzák majd azokat a 
videomagnókat, amelyekkel rögzíteni 
is lehet a 3D-s közvetítéseket. o 

Cél: a szórakoztatás 


Alpbacomp-kinálat a nappaliba 


A hazai illetőségű Albacomp nagyon erősen ráállt az ott- 
honi szórakoztatásra, s idéntől nemcsak forgalmazza a 
nappaliba remekül illő termékeket, de bemutatkozott saját 
LCD-tévéjével is. 


Albacomp Activa V3321 

A 32 hüvelykes Activa LCD-televízió igazán impozáns látványt nyújt, 
méltán nevezhető a nappali díszének. Bekapcsolva tovább javul 

a róla kialakult kép: színei, valamint látószöge egyaránt kiválóak 

a maguk nemében. A V3321 természetesen HD-kompatibilis , 
legfeljebb 1366x768-as felbontásban képes üzemelni. 176 fokos 
látószög és 8 ezred másodperces válaszidő jellemzi — ezek az 
értékek a kategória élvonalába repítik. 

A 16:9-es, szélesvásznú mellett normál, 4:3-as üzemmódban is 
használható. Hangzásvilágáról két 15 wattos hangszórója gondosko- 
dik. Menürendszere jól áttekinthető, ráadásul magyar nyelvű, így 
a különböző funkciók meglehetősen egyszerűen kezelhetők. 

Csatlakoztathatósága elsőrangú: két-két kompozit és Scart 
csatlakozóval, valamint egy VGA-bemenettel látták el — ez utóbbi 
akkor lesz nagy segítségünkre, ha számítógéphez csatlakoztatnánk 
az eszközt. o 


Forgalmazó: Albacomp Zrt. 


[ár] 239 900 forint 
Albacomp Activa-Eco LCD PC 17W 
Az Albacomp nappaliba szánt termékei közül az egyik legérdekesebb 
újdonság az Activa-Eco LCD PC 17W, amely igencsak ergonomikus 
megoldás, már ami a méreteket illeti. A készülék ugyanis nem 
a szokásos konstrukciójú, azaz külön a gépház, külön a kijelző, 
hanem ezeket egyben nyújtja — ezért is LCD PC. Ha le akarnánk 
egyszerűsíteni, akkor valahová a noteszgép és az asztali PC közé 
pozicionálnánk. 


Természetesen csak méretében visszafogott, hiszen felszereltsé- 
gét tekintve inkább , full extrásnak" lehetne mondani. 3000-t Mobile 
Athlon 64-es processzor, dupla rétegű DVD-RW író, 17 hüvelykes 
WXGA-kijelző, vezeték nélküli billentyűzet és egér a legfőbb jellemzői, 
de számtalan kisebb-nagyobb kiegészítővel is találkozunk, amikor 
közelebbről is megismerjük. Ellátták továbbá minden olyan ki- és 
bemenettel, ami csak szükséges a tévézéshez — az LCD PC 17W 
kész szórakoztatóközpont. o 

Ae] 279 000 forint 
Yamaha YSP—-1000 


Amennyiben komoly 5.1-es hangrendszert szeretnénk otthonunkba, 
sajnos el kell viselnünk a vele járó kábeldzsungel okozta kellemet- 
lenséget. Az iménti általános állítást dönti meg a Yamaha Y$P—1000 
hangprojektora, amely önmagában képes előállítani térhangzást — a 
már említett kellemetlen , mellékhatások" nélkül. 

Megspórolhatjuk vele továbbá a hangfalelrendezéssel járó 
munkát, mert az 5.1-es hatást egy darab eszközzel képes előállítani. 
Teszi mindezt úgy, hogy a , normál" esetben a hátsó hangfalakból 
jövő hangsugarakat a szoba falára bocsátja ki, amelyek onnan 
visszaverődve érkeznek meg, és ezáltal keltenek surround hangzást. 

A rendszer beállítása után nemcsak a jó irányból, hanem a 
kellő késleltetéssel érkeznek a hangok. A megfelelő hangzásról a 
projektorba épített két mélynyomó, valamint negyven aprócska, 

4 centiméteres hangszóró gondoskodik. Ezzel az eljárással valódi, 
jó minőségű 5.1-es hangzás érhető el anélkül, hogy kábelekkel 
kuszálnánk össze a szobát. o 


Forgalmazó: Albacomp Zrt. 

LCD-TV. Ne hagyja ki! 

június 3., péntek 18:00 EEz Németország — Costa Rica e — München A csoport 
21:00 esd Lengyelország — Ecuador zans Gelsenkirchen A csoport 
június 10., szombat — 15:00 - Nagy-Britannia — Paraguay en Frankfurt B csoport 
18:00 ke Trinidad és Tobago — Svédország kama Dortmund B csoport 
21:00 ferni ösi Argentína -— Elefántcsontpart ] ii Hamburg C csoport 
június 11., vasárnap 15:00 — Szerbia-Montenegro -— Hollandia esz Lipcse C csoport 
1800 Io Mexikó — Irán EK Nürnberg D csoport 
21:00 HEC Angola -— Portugália CN Köln D csoport 


június 12., hétfő 15:00 Ausztrália — Japán Kaiserslautern F csoport 


ur adds . 
18:00 — Egyesült Államok — Csehország E Gelsenkirchen E csoport 
na jegen 


21.00 Olaszország — Ghána Hannover E csoport 
június 13., kedd 15:00 a; Dél-Korea — Togo Adsz Frankfurt G csoport 
18:00 ül ü Franciaország — Svájc Kg Stuttgart G csoport 
21:00 fG3 Brazília — Horvátország —— Berlin F csoport 
június 14., szerda 15:00 EE Spanyolország — Ukrajna isi Lipcse H csoport 
18:00 jú Tunézia — Szaúd-Arábia K-i München H csoport 
21:00 Németország - Lengyelország fEseszíi Dortmund A csoport 
június 15., csütörtök — 15:00 Ecuador — Costa Rica er— Hamburg A csoport 
18:00 Nagy-Britannia -— Trinidad és Tobago Hl Nürnberg B csoport 
21:00 Svédország — Paraguay em Berlin B csoport 
június 16., péntek 15:00 Argentína — Szerbia-Montenegro —- Gelsenkirchen C csoport 
18:00 Hollandia — Elefántcsontpart ] ii Stuttgart C csoport 
21:00 Mexikó — Angola HEZ Hannover D csoport 
június 17., szombat —— 15:00 Portugália — Irán am Frankfurt D csoport 
18:00 Csehország — Ghána ear uaz Köln E csoport 
21:00 Olaszország — Egyesült Államok —— Kaiserslautern E csoport 
június 18., vasárnap 15:00 Japán — Horvátország en s Nürnberg F csoport 
18:00 Brazília — Ausztrália München F csoport 
21:00 Franciaország — Dél-Korea Ho Lipcse G csoport 
június 19., hétfő 15:00 Togo — Svájc Kg Dortmund G csoport 
18:00 Szaúd-Arábia - Ukrajna ai Hamburg H csoport 
21:00 Spanyolország — Tunézia ÚN Stuttgart H csoport 

Brazília 4 : 1 Olaszország 

németországi futball-világbajnoksá: 9 € Németország 2 : 1 Hollandia 


2006. június 9. — 2006. július 9. 


június 20., kedd 16:00 mmm sza Ecuador — Németország Berlin A csoport 
16:00 B Ezt Costa Rica — Lengyelország Hannover A csoport 
21:00 ends Svédország — Nagy-Britannia Köln B csoport 
21:00 e Paraguay - Trinidad és Tobago Kaiserslautern B csoport 
június 21., szerda 16:00 CN Portugália — Mexikó Gelsenkirchen D csoport 
16:00 een Irán — Angola Lipcse D csoport 
21:00 e. Hollandia — Argentína ENC TENNNNE Frankfurt C csoport 
21:00 ] ] Elefántcsontpart — Szerbia-Montenegro — München C csoport 
június 22., csütörtök — 16:00 B Csehország — Olaszország Hamburg E csoport 
16:00 jesz ör Ghána — Egyesült Államok Nürnberg E csoport 
21:00 ai Japán — Brazília Dortmund F csoport 
21:00 e - Horvátország — Egyesült Államok Stuttgart F csoport 
június 23., péntek 16:00 its Ukrajna — Tunézia Ím Berlin H csoport 
16:00 L-3 Szaúd-Arábia -— Spanyolország ÚT Kaiserslautern H csoport 
21:00 E Togo - Franciaország Hi ü Köln G csoport 
21:00 ak Svájc — Dél-Korea HO Hannover G csoport 
június 24., szombat —— 17:00 A1 - B2 München nyolcaddöntő 
21:00 C1 - D2 Lipcse nyolcaddöntő 
június 25., vasárnap 17:00 B1 — A2 Stuttgart nyolcaddöntő 
21:00 D1- C2 Nürnberg nyolcaddöntő 
június 26., hétfő 17:00 E1 — F2 Kaiserslautern nyolcaddöntő 
21:00 G1 — H2 Köln nyolcaddöntő 
HESSESZEEZEEESESSESs—e—Űe—-$eŰőnO-ÁnuC—Ú$Ú ]ŰőÍOÚÚ tt EZEZEZEZTKZE] 
június 27., kedd 17:00 Ft — E2 Dortmund nyolcaddöntő 
21:00 H1 - G2 Hannover nyolcaddöntő 
HEZ EKTZZEZE] 
június 30., péntek 17:00 [A1— B2] - [C1— D2] Berlin negyeddöntő 
21:00 [E1 — F2] — [G1 - H2] Hamburg negyeddöntő 
M—— ze eEEeersEKESEEEEEEEE EKET ENEENET EBET 
július 1., szombat 17:00 [B1—- A2] - [D1 — C2] Gelsenkirchen negyeddöntő 
21:00 IF1—-E2] - [H1—- G2] Frankfurt negyeddöntő 


július 4., kedd 21:00 A június 30-i negyeddöntők továbbjutói Dortmund elődöntő 


július 5., szerda 21:00 A július 1-jei negyeddöntők továbbjutói München elődöntő 


július 8., szombat 21:00 A két negyeddöntő vesztesei Stuttgart 3. helyért 


július 9., vasárnap 20:00 A két negyeddöntő továbbjutói Berlin döntő 


1978 


Argentína 
Argentína 3 : 1 Hollandia 


1982 


Spanyolország 
Olaszország 3 : ! Németország 


Tiszta funkcionali 


v 
MSI LGS L720 


Az L720 mindenfajta sallangtól mentes, tervezése 
során a funkcionalitást tekintették fő szempontnak 
— ezt sugallja minden porcikája. Az igényes alapanya- 


goknak, valamint a pontos összeszerelésnek köszönhe- 


tően teljesen letisztult formavilágú és jól használható 
készüléket sikerült megalkotni az MSI-nak. 


Az új MSI Megabook nem a klasszikus értelemben vett 
noteszgép, hiszen elsősorban asztali rendszerek kiváltá- 
sára szánta a gyártó. Ennek megfelelően a megszokottnál 
kicsit testesebb, ebből adódóan viszont szélesebb körű 
használatra alkalmas, és így is megmaradt remek hordoz- 
hatósága: tömege mindössze 3,1 kilogramm. 

A méretnövekedésből számtalan előnye származik a 
készüléknek: a legszembetűnőbb hatalmas, 17 hüvelykes 
szélesvásznú kijelzője, valamint teljes értékű billentyűzete, 
esetében, mint az erős hardverek. Előnyeiből fakadóan a 
legtöbb felhasználási területre ideális — remek munkatárs, 
de a szabad idő kellemes eltöltéséhez is kiváló partner 
a Megabook L720-as. A mindennapi munka során az egér 
használata sokkal kényelmesebb és gyorsabb, mint a 
tapipadon matatni, ezért mellékelnek hozzá egy USB-portra 
csatlakoztatható vezetékes optikai egeret is. 

Teljesítménye alapján általános felhasználásra szánt 
otthoni vagy irodai gépnek a legmegfelelőbb. Az ilyen jellegű 
feladatok ellátására teszi alkalmassá 1,5 gigahertzes Intel 
Celeron M processzora, amelyet fél gigabájtnyi memória 
társaságában találunk. Adatainkat 60 gigabájtos merevleme- 
zen tárolhatjuk, ami egy noteszgép esetében elegendőnek 
mondható, főleg egy DVD-íróval párosítva. Billentyűzete meg- 
lepően jól sikerült: kényelmes, és hosszantartó gépeléshez is 
alkalmas, ami noteszgépek esetében ritkaságszámba megy. 

Az L720-at a modemtől a vezeték nélküli hálókártyáig 
minden, manapság használatban lévő hálózati eszközzel 


ellátták — még Bluetooth egységet is kapott, amelynek 
segítségével telefonunkkal és újabban már nyomtatókkal 
is kapcsolatot létesíthetünk. A gép oldalán sorakoznak a 
különböző illesztők, kiváló elrendezésben, mivel a hátlapra 
csupán a hálókártya aljzata került, így könnyedén elvé- 
gezhetjük egy-egy új hardver csatlakoztatását. A digitális 
fényképezőgépek tulajdonosai egy manapság már szinte 
elengedhetetlen, beépített négy az egyben kártyaolvasó - 
nak örülhetnek. 

A munka és a mindennapi teendők elvégzése után sem 
szorul háttérbe az L720, mert a szabad idő eltöltéséhez is 
társra lelünk benne. Az ebben a kategóriában hatalmas 
és jó minőségű Glare Iype-os képernyőjén igazán élve- 
zetes kedvenc filmünk megtekintése. Alaplapra integrált 
videokártyája miatt játékra kevésbé alkalmas ugyan, ám 
egyéb kiválóságainak fényében ez az apróság könnyedén 
megbocsátható. 

Összefoglalva a tapasztalatainkat bátran kijelenthetjük: a 
Megabook L 720 kiforrott és jól működő készülék, melynek 
ráadásul az ára is kedvezően alakul, figyelembe véve, hogy 
egy előre telepített Windows XP Home operációs rendszert 
is mellékelnek hozzá. o 


Forgalmazó: Ramiris Rubin Zrt. já 267 000 forint 

Had kapnád 


1986 
Mexikó 


Argentína 3 : 2 Németország 


1990 


Olaszország 
Németország 1 : 0 Argentína 


Cólok HD-ben 


Samsung SyncMaster 940MW 


A Samsung azon kevés gyártó egyike, amely megjelení- 
tőivel a teljes piacot lefedi. A 940MW nem egy min- 
dennapi használatra szánt darab — bár az ember azt 
gondolná, hogy hamarosan minden háztartásban elkél 
belőle egy-egy példány. 


Az M jelzés többfunkciós mivoltára utal, a W pedig széles- 
vásznúságára. Ezekből szép lassan összeáll a kép: a 940MW 
a Samsung legújabb generációs LCDtv-je. A 19 hüvelykes 
képátlójú kijelző nagyobb felbontásra képes, mint 4:3-as társai: 
1440 képpont széles és 900 képpont magas képet is meg tud 
jeleníteni. A képarány is kicsit eltér a megszokottól, 16:10. 

A termék a bemenetek garmadájával büszkélkedhet, megta- 
láljuk rajta a szokásos analóg és DVI-csatolófelületeket — de nem 
spórolták le a kompozit és S-Video kapukat sem. Ha még ez sem 
lenne elég, rendelkezésünkre áll aháromágú komponens, valamint 
egy SCART-bemenet is — az antennacsatlakozás pedig magától 
értetődő egy televízió esetében. A panel 8 ezred másodperces 
válaszidővel büszkélkedhet, ami ugyan nem a leggyorsabb, de 
a többfunkciós használatra szánt megjelenítők között derekasan 
helytáll. Hasonlóképpen a látószög tekintetében is igen jó értékeket 
mondhat a magáénak: mindkét irányban 160 fokosak. 

A készülék HD-kompatibilis, azaz a HD-felbontásokat is 
meg tudja jeleníteni, akár a 720 soros típust is, amely a 
legelterjedtebb szabvány. Nagyon kellemes élményt nyújt egy 
HD-felbontású videó képe, reméljük, hogy mondjuk a 2008-as 
Európa-bajnokságot már nagy felbontásban élvezheti rajta 
mindenki — itthon is. o 


Forgalmazó: Samsung Electronics Magyar Zrt. e] 126 990 forint 


éméény ! Ji í d ele id B 


all-világbajnokság 2006 


KiRapcsolódás 
két félidő között 


amsung 1 e zttttANREN 940BF 


A Samsung 2 ezred másodperces válaszidővel büszkél- 
kedő, SyncMaster 940BF típusú kijelzője a valaha 
készült leggyorsabb LCD monitor — valósággal megele- 
venednek rajta a játékok. 


A Samsung az élen jár az alacsony válaszidejű panelek 
gyártásában, nem csoda hát, hogy a BF típusjelű monitorcsalád 
megvalósítja mindazt, amire a profi játékosok a kezdetek óta 
vágynak. A 19 hüvelykes képátlójú SyneMaster 940BF-ben 
egyesülnek a IFT-monitorok jó tulajdonságai, amelyek között 
kiemelkedő fontossággal bír a gyorsaság, a kontrasztos kép és 
a nagy fényerő. 

A két ezred másodperces válaszidő világbajnok a maga 
kategóriájában, és utánhúzástól, valamint elmosódástól mentes 
képpel ajándékozza meg felhasználóját, még a legpörgősebb 
játékokban is. Tovább fokozza a látványt a digitális jelátvitel, 
amely kristálytiszta és borotvaéles kép kivetítését teszi lehető- 
vé. Ettől függetlenül — a kompatibilitást szem előtt tartva — a 
hagyományos, analóg bemenet is helyet kapott a monitoron. 

A két bemenet további előnye, hogy két különböző jelforrást 
köthetünk a monitorra, ugyanis a bemenetek között egyetlen 
gombnyomással válthatunk. A csatlakozókat és a kábeleket 
egy lepattintható hátlap mögé rejtették, ami nagyon jól jön 
kábelrendezési szempontból. 

Ezzel a monitorral mostantól semmi sem állhat az utunkba, 
hogy a világbajnokság ideje alatt két félidő között lezavarjunk 
egy gyors virtuális focimeccset. o 


Forgalmazó: Samsung Electronics Magyar Zrt. [A] 118 590 forint 


németországi futball-világbc 


Optikai Joly Joker 


Samsung SH-S162.L 


Néhány éve csak, hogy a Samsung belépett az optikai 
adattárolók területére, de mára jelentős részesedést 
mondhat a magáénak. A folyamatos fejlesztés eredmé- 
nyeképpen legújabb DVD-írója abszolút mindenevő lett: 
nemcsak mindent ír, de közvetlen lemezcímkézésre is 
használható. 


Az összes jelenleg elérhető DVD-nyersanyagot maximális 
tempóban írja és olvassa a Samsung egyik legújabb belső 
meghajtója, az SH-S162L, ezenfelül extra lehetősége, hogy 
képes LightScribe-címkézésre is. Nyolcszorosan írja a legújabb, 
kétrétegű DVD--R9-et, négyszeresen a mínuszos DVD-R DL-t. 
Újraírásban maximális tempót tesz lehetővé, nyolcszorosan 
kezeli a DVD--RW és hatszorosan a DVD-RW médiát. Ötszörös 
sebességgel írja a DVD-RAM-ot, amely egy nagyságrenddel 
biztonságosabb a többi újraírható DVD-változatnál, és Windows 
XP alatt a behelyezett RAM-lemezek mindenféle telepítés 
nélkül azonnal használatba vehetők, egyfajta óriásflopiként. 

A belső, ATAPI-csatlakozású modell fehér vagy fekete 
előlappal vásárolható meg. Külön öröm, hogy még OEM- 
kiszerelésben is mellékelik hozzá a komplett Ahead Nero 
szoftvercsomagot, amellyel megtervezhetjük, felgravírozhatjuk 
elegáns, szépia színezetű címkéinket. A kollekció DVD-albumok 
összeállításához, biztonsági mentésekhez, DVD-lejátszáshoz és 
albumok átméretezéséhez is kínál eszközöket. 

Mindenre kiterjedő kompatibilitása és remekül használható 
szoftvercsomagja révén jó szívvel ajánljuk az SH-S162L-t hobbi 
célú kreatív felhasználásra vagy akár munkahelyi mentésekhez 
is. Mintegy ezer forinttal dc$ágábban megvásárolható a dobozos 
változat is, amely a beszereléshez szükséges csavarokat és a 
szalagkábelt is tartalmazza. o 


Több mint nyomtató 


Samsung 5CX-4200 


A lézernyomtatók árcsökkenése mára lehetővé tette, 
hogy akár otthonra is vásároljunk magunknak egyet. A 
Samsung új, belépőszintű, többfunkciós monokróm lézere 
árban az alsó kategóriát célozta meg, ráadásként pedig 
másolóként és szkennerként is igénybe vehető. 


Az olcsó lézerek támadása után napjainkban a monokróm 
lézeres, többfunkciós eszközök dömpingjétől kell ,tarta- 
nunk". Kellőképpen olcsó és egyszerűen használható, illetve 
karbantartható masinákkal rukkolnak elő a gyártók. Köztük 
is igen figyelemre méltó ár/teljesítmény arányú modell a 
Samsung 5CX—4200-as. 

A kisirodába vagy akár otthoni munkahelyre szánt 
készülék egy A/4-es lézernyomtató alapterületén nyújt 
másoló és lapolvasó szolgáltatásokat is, kiaknázva beépített 
színes (CIS-érzékelővel felszerelt) lehetőségeit. A síkágyas 
olvasómodul optikai felbontása (600x2400 dpi) nemcsak 
dokumentumok, de akár fotók beolvasásához is megfelel. 
Monokróm LCD kijelzője és billentyűzete révén másolásra 
önállóan is használható. 

A készülék alapjául szolgáló, 600 dpi felbontású mo- 
nokróm lézernyomtató percenként 18 lapot tud előállítani. 
Kellékanyag-utánpótlása 3000 lapra elegendő töltöttségű 
kompakt, egyszerűen cserélhető kazettával biztosítható 
(a gyárilag mellékelt töltet 1000 lapra elegendő). 250 lapos 
papírtálcával rendelkezik, egyedi lapadagolásra is van mód. 
Alapkiépítésben USB 2.0-s csatlakozással használható, 
opcionális Ethernet modullal a nyomtató szolgáltatásai 
megoszthatók a hálózaton. o 


Forgalmazó: Samsung Electronics Magyar Zrt. ár 11310 forint 


Forgalmazó: Samsung Electronics Magyar Zrt. 1668] 44 900 forint 


1994 
Egyesült Allamok 


Brazília 3 : 2 Olaszország 


1998 


Franciaország 
Franciaország 3 : 0 Brazília 


Az analóg, kompozit és egyéb bemenetek között megtaláljuk 
az egyre fontosabb HDMI-t is. Ezt a rövidítést a jövőben sokszor 
fogjuk hallani, hiszen az összes HD-eszköz ezen a csatlakozón 
keresztül fog kommunikálni. A Mitsubishi HC3000 kiváló 
A Mitsubishi vadonatúj kivetítője, a HC3000-es egyike az házimoziélményt nyújt, versenyképesnek mondható áron. o 

Immár egyértelmű, hogy a High Definition (HD) üzemmó- 


első igazi , HD-Ready" készülékeknek. 
Forgalmazó: Pointer Kft. FE 624 000 forint 
dokra képes kivetítők a DLP-technológiát fogják előnyben 


részesíteni, ahogy ez a modell is. Kivételesen jó specifikáci- mMilsübi éti 

ók díszesítik már a készülék dobozát is, olyanok, mint a HEZŐ0Ő házimozi 
4000:1 kontrasztarány, az 1000 ANSI lumen fényerő és az dést l 
1280x768-as felbontás. Utóbbiból kiderül, hogy támogatja LÉ EL 
a /20p HD-üzemmódot is, ily módon maximális élményt 
nyújtanak majd az ilyen felbontású filmek. ; a ir 

Az óriási fényerőt úgy sikerült elérni, hogy a hat szín- kyülte Ték WXCIA MEDTAN Érlhonzás s I00 ANSI hurts, 

részből álló tárcsát fehérrel bővítették ki — így nem jelent AOCIK 1 keeráriet EÜ are Láng Meeke 4 TATT A OTKAT artáet 


olyan eget rengető fényerőcsökkenést a kontraszt növelése, PUiNTER Kft. 4 


Élményvetítés 


Mitsubishi HC3O000 


és fordítva. Igencsak fejlett továbbá az íriszlencse-kezelés 
— két fokozatban képes szabályozni a fényerőt, és íly módon 
a kontrasztot is. 


Biztos hely a nappalinkban 


Hyundai ImageOuest 


A 0321 mindent tud, amit a legnagyobbak, ennek megfe- — belőle a maximumot. DVI-, illetve VGA-csatlakozói okán a be- 

lelően az analóg tuner mellett — gondolva a jövőre — egy üzemelése sem jelenthet problémát. Mivel válaszideje csupán 

digitális egység is helyet kapott benne. 0,008 mp., és a kép minősége is kifogástalan, ezt a feladatot 
is nyugodt szívvel rábízhatjuk. DVB-T tunerének köszönhetően 

Az új ImageGuest valódi mindenes, ráadásul az ára is pedig — sok vetélytársával ellentétben — a hazánkban hamaro- 
kedvező, tehát mindenkinek nyugodt szívvel ajánlható. A san elterjedő digitális adás után is helye lesz a nappaliban. o 
kicsit visszafogott stílusú külső alatt komoly lehetőségek 
várnak kiaknázásra. Színei megfelelően teltek, élénkek, Ön o reterrolkát 299 900 forint 
és a kép kontrasztosságára, illetve fényerejére sem lehet et] SEKSSZSSSÉSB KE 
panasz. 

A 0321 már HD-kompatibilis (maximális felbontása 
1366x769), ennek és a CRI-televíziókkal vetekedő 178 
fokos látószögének köszönhetően páratlan élményt nyújt 
nézőjének. A hangszórókat a készülék alján helyezték el 
— ezek egy mozdulattal levehetők és falra szerelhetők, de 
tetszés szerint akár végleg el is távolíthatjuk őket. Ez utóbbi 
azonban vélhetőleg nem fog bekövetkezni, hiszen remek 
hangzásuknak köszönhetően még egy komolyabb 5.1-es 
hangrendszer kialakításához is jó alapot képeznek, akár az 
elsők, akár a center szerepét bízzuk rájuk. 

Ez a készülék jóval több, mint egy átlagos tévé, hiszen egy- 
szerű asztali PC-vel vagy HIPC-vel összekötve hozhatjuk ki 

németországi futball-vilá 


hd p p v e 
Tévénézés mobilon 
Ericson-fejlesztés telefonra 
Mobiltelefonon tévéműsort nézni egyre népszerűbbé 
válik szerte a világon. Az egyik nagy európai szolgáltató 
éppen a foci-világbajnoksághoz időzítve indította el 
mobiltévéadását. Természetesen senki nem cseréli le ezt 
követően sem megszokott nagy képernyős televízióját egy 
tévéadás nézésére is alkalmas mobiltelefonra — a mobilté- 
vé egészen más igényt elégít ki: segítségével otthonunktól 
távol, akár utazás, sorban állás, várakozás közben is 
megnézhetjük kedvenc hírműsorunkat, a közeli sípályák 
hóhelyzetét vagy az éppen zajló sporteseményeket. 


Az elmúlt években a világ számos mobiloperátora indított el 
olyan szolgáltatást, amely lehetővé teszi, hogy arra alkalmas 
készüléken az előfizetők hosszabb-rövidebb videofilmeket, rádió- , 
illetve tévéműsorokat nézhessenek. Igazi lendületet azonban a 
harmadik generációs (3G) hálózatok megjelenése adott a mobil- 
tévé használatának. A 3G által biztosított nagy sebesség kellemes 
videoélményt nyújt a telefon képernyőjén. A 3G továbbfejlesztett, 
úgynevezett HSDPA-technológián alapuló, , turbó" változata pedig 
még tovább fokozza ezt az élményt. 

A sebesség növelése mellett további fontos fejlesztési terület a 
használat egyszerűsítése, vagyis a tartalom megkeresésének és 
kiválasztásának megkönnyítése. 

Van olyan megoldás, amikor a műsort egy tartalomszolgáltató 
portálról lehet kiválasztani egy WAPAweb böngészővel, hasonlóan 
az internetes filmnézéshez. 

Egyszerűbb lehetőséget kínál azonban az olyan szolgáltatás, 
ahol az egyes tartalmakat (tv-csatornákat) a hagyományos tévék 

távkapcsolóihoz hasonló módon, a mobiltelefon billentyűivel lehet 
kiválasztani; illetve azok a rendszerek, ahol egy, a telefonra letölt- 
hető ügyfélszoftver menüje kínálja fel az elérhető csatornákat. 

Egészen új irányzat az interaktív mobil televíziózás, amely össze- 
kapcsolja a telefon , hagyományos" kommunikációs és tévéfunk- 
cióit, és ily módon újfajta szórakozást nyújt. 

A világ első kísérleti interaktív mobiltévéadását a legnagyobb 
norvég médiavállalat (NRK) az Ericssonnal közösen indította el 
tavaly ősszel. Az NRK portáljáról letölthető kliensprogrammal az 
adást mobilon nézők például egyetlen gombnyomással szavaz- 
hattak kedvenc videoklipjükre, képet és videoklipet küldhettek az 
adásba, játszhattak, és üzeneteket válthattak egymással a tévén 
keresztül, Az interaktív mobiltévé sikerét mi sem bizonyítja jobban, 
mint hogy nagyon rövid idő alatt megduplázódott azok száma, akik 
mobilon nézték a közvetítést. 

A mobil televíziózás várható elterjedése újabb technikai újításo- 
kat generál. A jelenleg működő mobiltévé-megoldások úgynevezett 
,pont—pont" kapcsolatú elvet követnek, azaz a megtekinteni kívánt 
műsort adó szerver külön-külön kapcsolatot épít fel minden egyes 
nézővel, és ezen keresztül mindenkinek egyenként játssza le a 
kiválasztott filmet, programot. 

A jelenlegi és a következő néhány évre prognosztizált nézőszá- 
mokat a világ 3G hálózataiban meglévő kapacitások megfelelően ki 
tudják szolgálni. Ráadásul a ,turbó 36" (HSDPA) megjelenésének 
köszönhető sávszélesség-növekedés következtében a hálózati 
kapacitások megtöbbszöröződnek. Amint a későbbiekben a mobil- 
tévét nézők száma meghalad egy kritikus tömeget, hatékonyabbak 
lesznek a ,pont—-multipont" kapcsolaton alapuló megoldások, 
amikor az egy cellán lévő mobilkészülékek egy számukra közös 
adást vesznek, nem épül fel külön-külön összeköttetés mindegyik 
készülékkel. Az ennek megvalósításához szükséges szabványos 
eljárás a közeljövőben a harmadik generációs hálózatokon megje- 
lenő Multimedia Broadcast and Multicast Service (MBM$J) lesz. o 

